

|  |  |
| --- | --- |
| **RAPORTET E MONITORIMIT** | **8 - MUJORI VITI 2019** |

|  |
| --- |
| **Programet Buxhetore:** |
|  |
| 1. Planifikim Administrim, Menaxhim 2. Trashëgimia Kulturore dhe Muzetë 3. Arti dhe Kultura |
|  |
|  |

**RELACION**

**MBI MONITORIMIN E SHPENZIMEVE BUXHETORE PËR 8-MUJORIN E VITIT**

**2019**

Në zbatim të Ligjit nr.9936, datë 26.06.2008 “Për Menaxhimin e Sistemit Buxhetor në Republikën e Shqipërisë”, të ligjit nr.99/2018 “Për buxhetin e vitit 2019”, të Udhëzimit të Ministrit të Financave, nr.9, datë 20.03.2018, “Për procedurat standarde të zbatimit të buxhetit”, Udhëzimit Plotësues nr.1 datë 17.01.2019 “Për zbatimin e buxhetit të vitit 2019 ”i ndryshuar, paragrafi VI “Monitorimi” si dhe Udhëzimi nr.22 datë 17.11.2016 ”Për Proçedurat standarte të monitorimit të buxhetit në njësitë e qeverisjes qëndrore” Ministria e Kulturës, për 8-mujorin e vitit 2019, ka menaxhuar dhe vlerësuar me përparësi të veçantë proçesin e monitorimit të zbatimit të fondeve buxhetore.

Për vitin 2019 detajimi i buxhetit është mbështetur në Programin Buxhetor Afatmesëm 2019-2021 si dhe në prioritetet e përcaktuara në Programin e Qeverisë.

Buxheti i akorduar në fillim të vitit 2019 ka pësuar ndryshime gjatë këtij katër mujori si rezultat i përfitimit të fondeve buxhetore nga VKM dhe nëpërmjet rishpërndarjeve të fondeve midis shpenzimeve korrente, të cilat paraqiten në mënyrë tabelare si më poshtë:

në 000/lekë



Sikurse vërehet edhe në tabelën e mësipërme Buxheti ka pësuar këto ndryshime referuar programeve të MK:

1.Programi Planifikim, Menaxhim dhe Administrim

Shpenzimet korrente u shtuan në vlerën prej 600 mijë lekë nga fondi i veçantë dhe 5,000 mijë lekë nga levizjet si rezultat i fondeve të lira dhe 54 mijë lekë referuar kërkesës së paraqituar nga Aparati i MK pas ndërprerjes së funksionit për ish Ministren e Kulturës në mbështetje të ligjit nr.8097 datë 21.03.1996, “Për pensionet shtetërore suplementare të personave që kryejnë funksione kushtetuese dhe të punonjësve të shtetit”, i ndryshuar.

2.Programi Trashëgimia dhe Muzetë

Për këtë program, si rezultat i fondeve të lira në paga e sigurime, shpenzimet e personelit u pakësuan dhe iu shtuan shpenzimeve korrente në vlerën prej 4,202 mijë lekë, me qëllim përdorimin e tyre kryesisht për shlyerjen e enegjisë elektrike, shërbime postare, ujë, likuidim vendimesh gjyqësore etj.

Gjithashtu shpenzimet korrente u shtuan në vlerën prej 1.300 mijë lekë nga fondi i veçantë, realizimi i të cilave do të bëhet në mbështetje të VKM nr. 929 datë 17.11.2010 “Për përdorimin e fondit të veçantë” i ndryshuar.

Gjithashtu shpenzimet kapitale u shtuan në vlerën prej 30,000 mijë lekë për Restaurimin e Muzeut “Mësonjëtorja e Parë Shqipe” me VKM 496 dt 16.07.2019.

3.Programi Arti dhe Kultura

Shpenzimet korrente u shtuan në vlerën prej 1.600 mijë lekë nga fondi i veçantë dhe në vlerën 22,883 mijë lekë si rezultat i transferimeve të krijura nga fondet e lira në paga e sigurime. Tranferimi i fondeve u krye për të mbuluar nevojat e institucioneve për shpenzime administrative.

Gjatë këtij tetë mujori të vitit 2019 krahas planit rëndësi të veçantë i është dhënë dhe zbatimit të buxhetit si nga Aparati i MK dhe nga institucionet e varësisë me qëllim realizimin e objektivave dhe produkteve të planifikuara.

Më poshtë prezantojmë realizimin e buxhetit për 8-mujorin e vitit 2019, ndarë sipas programeve dhe zërave ekonomikë:

-Realizimi i fondeve buxhetore sipas programeve

në 000/lekë

|  |  |  |  |  |  |  |
| --- | --- | --- | --- | --- | --- | --- |
| **Nr.** | **Programet** | **Plani 8 mujorit 2019** | | **Realizimi 8 mujorit 2019** | | **Realizimi ne (%) i buxhetit 8 mujor ndaj planit 8 mujor** |
| **Ne mije leke** | **Struktuara ne %** | **Ne mije leke** | **Struktuara ne %** |
| **1** | Planifikim, Menaxhim, Administrim | 107,287 | 6.70% | 93,194 | 7.96% | 86.86% |
| **2** | Trashegimia Kulturore dhe Muzete | 372,518 | 23.28% | 294,129 | 25.12% | 78.96% |
| **3** | Arti dhe Kultura | 1,120,421 | 70.02% | 783,616 | 66.92% | 69.94% |
|  | **Totali** | **1,600,226** | **100%** | **1,170,939** | **100%** | **73.17%** |

Siç vihet re edhe nga të dhënat e tabelës së mësipërme konstatojmë se buxheti në total është realizuar në masën 73.17 % ndaj planit të 8-mujorit. Referuar planit 8-mujor 2019 rreth 70 % të totalit të shpenzimeve e zë zëri i shpenzimeve të programit “Arti dhe Kultura” buxheti i të cilit është realizuar në masën 70 % , ndjekur nga programi "Trashëgimia Kulturore dhe Muzetë" shpenzimet e të cilit zënë rreth 24 % , të cilat janë realizuar në masën 79 % si dhe rreth 7 % të totalit të shpenzimeve e zë zëri i shpenzimeve të programit “Planifikim, Menaxhim, Administrim” buxheti i të cilit është realizuar në masën 87% .

-Realizimi i fondeve buxhetore sipas zërave ekonomikë

në 000/lekë

|  |  |  |  |  |  |  |  |
| --- | --- | --- | --- | --- | --- | --- | --- |
| **Gr.** | **Artikulli** | **Emertimi** | **Plani 8 mujorit 2019** | | **Realizimi 8 mujorit 2019** | | **Realizimi ne (%) i buxhetit 8 mujor ndaj planit 8 mujor** |
| **Ne mije leke** | **Struktuara ne %** | **Ne mije leke** | **Struktuara ne %** |
| 12 | 600-601 | Shpenzime Personeli | 619,763 | 38.73% | 592,904 | 50.63% | 95.67% |
| 12 | 602-606 | Shpenzime Korrente | 365,196 | 22.82% | 260,838 | 22.28% | 71.42% |
| 12 | 230-231 | Shpenzime Kapitale | 615,266 | 38.45% | 317,197 | 27.09% | 51.55% |
|  | **Totali** |  | **1,600,226** | **100%** | **1,170,939** | **100%** | **73.17%** |

Nga të dhënat e tabelës së mësipërme konstatojmë se buxheti në total është realizuar në masën 73.17% ndaj planit për 8-mujorin e 2019 nga ku:

-Shpenzimet për paga dhe sigurimet shoqërore zënë rreth 39 % të totalit të planifikuar dhe janë realizuar në masën 96 % ndaj planit të katër mujorit dhe pjesa tjetër e mosrealizimit ka ardhur si rezultat i mosplotësimit të vendeve vakante.

-Shpenzimet korrente zënë rreth 23 % të totalit të planifikuar dhe janë realizuar në masën 71 % ndaj planit të katër mujorit nga ku përkatësisht:

Këto shpenzime janë përdorur kryesisht për realizimin e shërbimeve të domosdoshme nga ana e institucioneve të MK, si shpenzime operative (për ujë, drita, postë, telefon), shpenzime të mirmbajtjes, shpenzime (udhëtime dhe dieta) për përballimin e lëvizjeve të specialistve të fushës në objekte që janë në kujdestari të institucioneve të MK, për pagesën e projekteve artistike, për

pagesën e kuotizacioneve në bazë të marrëveshjeve që ka MK me organizata ndërkombëtare etj.

Realizimi për 8 mujorin nuk është në nivelet e pritshme si rezultat edhe i procedurave të prokurimit, proces që zgjat deri në finalizimin e lidhjes së kontartës por theksojmë se realizimi tij do të ndryshoi ndjeshëm për muajt në vijim.

**-**Ndërsa shpenzimet kapitale zënë rreth 38 % të totalit të planifikuar dhe janë realizuar në masën 52 % ndaj planit për 8-mujorin e 2019, realizuar shpezime vetëm për projektin “Rikonstruksioni i TKOB” ndërsa për investimin e ri “Blerje pajisje për TKOB” në muajin prill u lidh kontrata dhe ende ska patur realizim të saj.

Përsa i takon investimeve për vitin 2019, Ministria e Kulturës është përqëndruar përkatësisht në këto projekte:

1-Blerje pajisje për Teatrin e Operës dhe Baletit

Projekt i ri, për të cilin aktualisht është lidhur kontrata për zbatimin e tij dhe është bërë likuidim pjesor.

2-Rikonstruksioni i Teatrit të Operës dhe Baletit

Projekt që ka startuar në vitin 2017 dhe vijon punimet edhe për vitin 2019.

3-Hartimi i Projektit për Rikonstruksionin e Muzeut Historik Kombëtar.

Projekt i përfunduar me sukses në vitin 2018 por diferenca e mbetur prej 5,000 mijë lëkë është planifikuar të likujdohet me buxhetin e vitit 2019.

4- Restaurim i muzeut "Mesonjetorja e pare shqipe”

Projekt I ri për të cilin është lidhur kontrata dhe kanë filluar punimet menjëherë.

Krahas Buxhetit të akorduar për vitin 2019, Ministria e Kulturës ka realizuar shpenzime dhe nga të ardhurat jashtë limitit për të tre programet e MK përkatësisht:

në 000/lekë

|  |  |  |  |
| --- | --- | --- | --- |
| **Kodi Program** | **Programet** | **Vlera e realizimit te Shpenzimeve korrente nga te ardhurat jashte limitit** | **% e realizimit ndaj totalit** |
| 01110 | Planifikimi,Menaxhim dhe Administrim | 33,514 | 51% |
| 08220 | Trashegimia dhe Muzete | 18,643 | 29% |
| 08230 | Arti dhe Kultura | 12,543 | 20% |
| **TOTALI per programet e MK** | | **64,700** | **100%** |

Referuar tabelës rreth 20 % e shpenzimeve nga të ardhurat jashtë limitit janë kryer nga Programi Arti dhe Kultura në vlerën prej 12,543 mijë lekë nga institucionet:

-Teatri Kombëtar i Operas, Baletit dhe Ansamblit Popullor ka realizuar këto projekte nëpërmjet sponsorizimeve:

Koncerti "Grand Gala" 2018

Opera "La Boheme"

Metoda Balanchine

Koncerti "Hymnizojme dashurinë"

Baleti "Zhizel"

-Teatri Kombëtar ka realizuar nëpërmjet sponsorizimeve:

Projekti "Engjëjt e Amerikë"

-Qëndra e Realizimit të Veprave të Artit ka realizuar nëpërmjet sponsorizimit nga Bashkia bustin e Skënderbeut në Budapest.

Këto shpenzime janë kryer për mbështetjen dhe realizimin e projekteve atistike me qëllim promovimin e artit dhe kulturës.

-Galeria Kombëtare e Arteve, të ardhurat jashtë limitit janë përdorur për organizimin e aktivitetit “Edukimi I nxenësve për Historinë e Kosovës, në kuadër të eksp. së piktorit Sokol Beqiri

-Teatri Eksperimental

Ndërsa Programi i Trashëgimisë dhe Muzeve ka realizuar shpenzimet nga të ardhurat jashtë limitit në vlerën prej 18,643 mijë lekë nga institucionet si :

-Zyra e Administrimit dhe Koordinimit Butrint

Këto shpenzime janë kryer për mbështetjen dhe realizimin e projekteve atistike me qëllim mbrojtjen, promovimin, edukimin dhe menaxhimin e vlerave të trashëgimisë kulturore, zhvillimin e rrjetit të muzeve kombëtarë dhe lokalë, parqeve arkeologjike dhe lëvizjen e objekteve të trashëgimisë kulturore.

-Qëndra e Muzeumeve Berat

Diferncë e mbetur nga realizimi I projektit “Museumculturor” I cili është mbyllur në vitin 2015.

Gjithashtu, Programi Planifikim, Menaxhim dhe Administrim ka realizuar shpenzime nga të ardhurat jashtë limitit në vlerën prej 33,514 mijë lekë kryesisht për realizimin projektit Hamleti dhe për realizimin e Projektit Creative Europe, marrëveshje kuadër mes Shqipërisë dhe Bashkimit Evropian për Creative Europe, e nënshkruar në qershor të vitit 2014. Sipas kësaj marrëveshjeje granti përbëhet nga shuma e financimit të BE (50%) dhe 50% e mbetur që e vendos shteti palë.

Granti i akorduar nga BE përdoret për të financuar:

* botime dhe broshura ilustruese e promovuese per Creative Europe.
* Evente rajonale te ndryshme/blerje pajisjesh etj
* Honorare per ekspertet/asistente te programit

Për vitin 2019, drejtuesit e Programeve kanë ndjekur me përgjegjshmëri proçesin e realizimit të fondeve buxhetore duke siguruar menaxhimin e buxhetit nëpërmjet:

a) monitorimit të objektivave bazuar në treguesit e performancës.

b) si dhe monitorimit të produkteve në sasi dhe vlerë.

1.Programi: “PLANIFIKIM, MENAXHIM, ADMINISTRIM”

Ky program ka për qëllim mbështetjen juridike, financiare dhe me burime njerëzore për zhvillimin e artit dhe kulturës përmes instrumentave ligjorë, institucional e financiarë si dhe objektiv krijimin e një mjedisi të qëndrueshëm ligjor e institucional për zhvillimin e artit dhe kulturës.

Për fondet e këtij programi, konstatojmë planifikimin dhe realizimin e tyre si më poshtë;

në 000/lekë

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Gr.** | **Programi** | **Artikulli** | **Emertimi** | **Plani 8 mujorit 2019** | | **Realizimi 8 mujorit 2019** | | **Realizimi ne (%) i buxhetit 8 mujor ndaj planit 8 mujor** |
| **Ne mije leke** | **Struktuara ne %** | **Ne mije leke** | **Struktuara ne %** |
| 12 | 01110 | 600-601 | Shpenzime Personeli | 73,517 | 68.52% | 66,910 | 71.80% | 91.01% |
| 12 | 01110 | 602-606 | Shpenzime Korrente | 33,769 | 31.48% | 26,284 | 28.20% | 77.83% |
| 12 | 01110 | 230-231 | Shpenzime Kapitale | 0 | 0 | 0 | 0 | 0 |
|  |  | **Totali** |  | **107,287** | **100%** | **93,194** | **100%** | **86.86%** |

Nga të dhënat rezulton se buxheti është realizuar në masën 87 % ndaj planit të 8-mujorit 2019, nga ku shpenzimet për paga dhe sigurimet shoqërore zënë rreth 69 % të totalit dhe janë realizuar në masën 91 % ndaj planit të 8 mujorit 2019. Shpenzimet korrente zënë rreth 31 % të totalit dhe janë realizuar në masën 78 % ndaj planit të 8 mujorit 2019.

Fondet buxhetore të këtij programi janë organizuar në dy produkte si planifikimi dhe realizimi i të cilave, rezulton si më poshtë.

Për sa i përket **produktit me kod 91201AA “Akte ligjore/nënligjore të miratuara”** është kostuar duke ngarkuar shpenzimet e personelit të aparatit të MK, shpenzime të cilat justifikohen me qëllim hartimin dhe miratimin e akteve të reja ligjore dhe nënligjore në përputhje me programin e qeverisë dhe detyrimeve që rrjedhin nga MSA sipas fushës së veprimtarisë së MK.

Ky produkt ishte planifikuar për 8-mujorin e vitit 2019 të realizohej në sasinë prej 40 akte dhe është realizuar faktikisht në sasinë prej 22 në realizimin e të cilit kanë ndikuar vonesat në bashkërendimin e punës me Ministritë e Linjës dhe vlen për tu theksuar që MK punon me disa pozicione vakante.

Një nga objektivat kryesor të 2019 për MK është realizimi i Planit të Përgjithshëm Analitik të Projektakteve për vitin 2019, miratuar me Vendimin e Këshillit të Ministrave nr.764, datë 27.12.2018 “Për miratimin e programit të përgjithshëm analitik, të projektakteve”, nga të cilat miratuar:

1-Vendimi nr.788, datë 26.12.2018 i Këshillit të Ministrave “Për përbërjen, kompetencat, mënyrën e funksionimit dhe shpërblimin e anëtarëve të Këshillit Kombëtar të Muzeve”.

-Ky akt rregullon kuadrin ligjor të organit kolegjial Këshilli Kombëtar Muzeve ku përcaktohen rregullat mbi përbërjen, kompetencat, mënyrën e funksionimit dhe shpërblimit të anëtareve të Këshillit Kombëtar Muzeve.

2-Vendimin nr.24, datë 16.01.2019 i Këshillit të Ministrave “Për krijimin, organizimin dhe funksionimin e Qendrës Kombëtare të Librit dhe Leximit.

-Ky projekt-akt sjell krijimin e QKLL si institucion që do të zbatojë strategjitë dhe politikat e ministrisë në fsuhën e librit dhe leximit.

3-Vendimin nr.24, datë 16.01.2019 të Këshillit të Ministrave “Për emërimin në detyrë të kryetarit të Qendrës Kombëtare të Kinematografisë”.

4-Vendimi nr.384 datë 06.03.2019 i Këshillit të Ministrave “Për mbylljen e ndërmarrjes shtetërore Qendra Ndërkombëtare e Kulturës “Arbnori”.

5-Vendimi nr. 352, data 04.04.2019 “Për krijimin e komisionit të vlerësimit dhe negocimit të kontratës me objekt "Projektimi dhe realizimi i projektit urban dhe i godinës së re të Teatrit Kombëtar" si dhe përcaktimin e kritereve kualifikuese dhe vlerësuese dhe dokumentacionin e nevojshëm për të këtë procedurë.”

6-Vendimi nr.208 datë 10.04.2019 “Për miratimin e përbërjes së Këshillit Kombëtar të Trashëgimisë Kulturore Materiale”.

-Ky vendim rregullon riorganizimin e ri të organit kolegjjial të KKTKM, në përshtatje me ligjin e ri, duke i dhënë kompetenca të reja sipas këtij organizimi, si dhe përcaktimi për shpërblimin e anëtarëve në përbërje të tyre.

7-Vendimin nr.209 datë 10.04.2019 “Për miratimin e përbërjes së Këshillit Kombëtar të Trashëgimisë Kulturore Jomateriale dhe përcaktimin e masës së shpërblimit të anëtarëve të tij”.

-Ky vendim rregullon mënyren e funksionimit, kompetencat dhe shpërblimin e KKTKJ si organ kolegjial vendimmarrës dhe duke qenë se në përberjen e tij do të jenë specialistët më të mirë të trashëgimisë jomateriale, me vendimarrjet e tij do të ndikojë direkt në mbrojtjen, promovimin, digjitalizimin, botimin e trashëgimisë kulturore jomateriale kombëtare.

8-Vendimi nr.279 datë 02.05.2019 i Këshillit të Ministrave “Për përbërjen, kompetencat, mënyrën e funksionimit dhe shpërblimin e anëtarëve të Këshillit Kombëtar të Menaxhimit të Pasurive Kulturore”.

-Ky vendim rregullon kuadrin ligjor të organit kolegjial Këshilli Kombëtar i Menaxhimit të Pasurive Kulturore ku përcaktohen rregullat mbi përbërjen, kompetencat, mënyrën e funksionimit dhe shpërblimit të anëtareve të Këshillit Kombëtar të Menaxhimit të Pasurive Kulturore.

9-Vendimi nr.364, datë 29.05.2019 “Për funksionimin dhe mënyrën e zhvillimit të veprimtarisë së Institutit Kombëtar të Trashëgimisë Kulturore”.

10-Vendimin nr. 432 dt.26.06.2019 “Për funksionimin dhe mënyrën e zhvillimit të veprimtarisë së Institutit Kombëtar të Regjistrimit të Trashëgimisë Kulturore”.

11-Vendimi nr. 433 datë 26.06.2019 “Për funksionimin dhe mënyrën e zhvillimit të veprimtarisë së Qendrës Kombëtare të Veprimtarive Tradicionale".

12-Vendimi nr. 434 datë 26.06.2019 “Për funksionimin, organizimin dhe veprimtarinë e Muzeut Kombëtar të Përgjimeve "Shtëpia me gjethe".

13-Vendimin nr.462 dt.03.07.2019 “Për miratimin e masave dhe politikave të nevojshme për të siguruar pjesëmarrjen e personave që u përkasin pakicave kombëtare në jetën publike, kulturore, sociale dhe ekonomike në Republikën e Shqipërisë”.

14-Vendimi nr.463 datë 03.07.2019 *“*Për përcaktimin e drejtimeve për miratimin e strategjive, programeve dhe planeve të veprimit për promovimin dhe krijimin e kushteve të nevojshme, për personat që u përkasin pakicave kombëtare për të përdorur dhe zhvilluar elementët themelore të identitetit të pakicave kombëtare, duke përfshirë dhe gjuhën e tyre.”

15-Vendimin nr. 567 dt.31.07.2019 “Për emërimin në detyrë të drejtorit të Bibliotekës Kombëtare”.

16-Vendimi nr. 581 datë 28.08.2019 “Për funksionimin dhe mënyrën e zhvillimit të veprimtarisë së Drejtorisë Rajonale të Trashëgimisë Kulturore Tiranë”.

17-Vendimin nr. 581 datë 28.08.2019 ”Për funksionimin dhe mënyrën e zhvillimit të veprimtarisë së Drejtorisë Rajonale të Trashëgimisë Kulturore Vlorë”.

18-Vendimin nr. 581 datë 28.08.2019 ”Për funksionimin dhe mënyrën e zhvillimit të veprimtarisë së Drejtorisë Rajonale të Trashëgimisë Kulturore Gjirokastër”.

19-Vendimin nr. 581 datë 28.08.2019 ”Për funksionimin dhe mënyrën e zhvillimit të veprimtarisë së Drejtorisë Rajonale të Trashëgimisë Kulturore Shkodër”.

20-Vendimi nr. 581 datë 28.08.2019 “Për funksionimin dhe mënyrën e zhvillimit të veprimtarisë së Drejtorisë Rajonale të Trashëgimisë Kulturore Korçë”.

21-Miratuar i pa zbardhur*,* Vendim ”Për ngritjen dhe funksionimin e komisionit për vlerësimin dhe neocimin e kontratës më objekt me realizimin e projektit të zhvillimit të zonës së Teatrit Kombëtar, përcaktimin e kritereve kualifikuese dhe vlerësuese për përzgjedhjen e palës private për realzimin e projektit urban dhe godinës së re te Tetarit Kombëtar si dhe hartimin e kontratës për realzimin e projektit të zhvillimit të zonës së Teatrit Kombëtar duke përfshirë dhe projektimin, ndërtimin dhe dorëzimin e Tetarit Kombëtar”, bashkpropozimi i Ministrisë së Financave dhe Ekonomisë”.

Kurse produkti me kod 91201AB “Staf i trajnuar” është kostuar duke ngarkuar shpenzimet operative të aparatit të MK, shpenzime të cilat justifikohen për ngritjen e kapaciteteve planifikuese dhe menaxhuese të stafit të MK, me qëllim përmbushjen me cilësi të detyrave funksionale për realizimin e objektivave të Sistemit të Kulturës.

Niveli i rishikuar i trajnimeve per vitin 2019 është rritur pasi janë përfshirë trajnimet e parashikuara për t'u zhvilluar nga ASPA. Gjatë periudhës janar-gusht janë realizuar 9 trajnime te detyrueshme për stafin e MK-së, kryesisht 24 të tilla të janë të organizuara nga ASPA. Pjesa e mbetur e trajnimeve nuk janë realizuar gjatë periudhës së përcaktuar për shkak së ende nuk janë realizuar nga institucioni trajnues.

Gjatë monitorimit 8 mujor Ministria e Kulturës ka evidentuar gjithashtu realizimin e qëllimeve, objektivave nëpërmjet treguesve të performancës të planifikuara nga ato të realizuara në fakt sikurse prezantohet në mënyrë të detajuar më poshtë:



Nga sa më sipër rezulton se treguesit e performancës të listuar nën këtë program janë realizuar sipas pritshmërive dhe në disa raste janë tejkaluar dhe parashikimet.

-Përsa i takon treguesve të performancës “**Aplikime të fituara ndaj totalit të aplikimeve të kryera për thithje fondesh në programe komunitare”** për këtë katërmujorreferuarprogrameve që po ndjek MK si ADRION, IPACBC Itali-Shqipëri-Mali i Zi, Hamlet etj, nuk ka ende aplikime të tilla të cilat priten të behen në momentin e hapjes se thirrjeve.

-Për treguesin e performancës “**Masat ligjore për fushën e përgjegjësisë së MK të realizuara ndaj atyre të planifikuara në PKIE (Plani Komb i Integrimit Europian)”**, për 2019 janë dy masa ligjore të parashikuara në PKIE për t’u miratuar deri në fund të vitit ( Strategjia Kombëtare e Kulturës, si dhe një projekt ligj për të përafruar një direktivë të BE-s në ligjin për të drejtën e autorit).

Gjatë këtij tetë mujori grupet përkatëse vijojnë punën për përgatitjen e drafteve finale të masave ligjore të lartë përmendura për të vazhduar më tej me konsultimin publik të këtyre dokumenteve me qëllim realizimin sipas planit deri në fund të vitit.

-Treguesi i performancës “**Marrëveshje dy apo shumëpalëshe në fushën e Kulturës të nënshkruara ndaj totalit të planifikuar**”, është realizuar 100% sikurse parashikuar.

Gjatë këtij katër mujori janë nënshkruar 3 marrëveshjë konkretisht:

1-Kalendari i përbashkët kulturor vjetor midis MK së Republikës së Shqipërisë dhe MK, Rinisë dhe Sportit të Republikës së Kosovës, nënshkruar me prill 2019

2-Marrëveshje ndërmjet Këshillit të Ministrave të Republikës së Shqipërisë dhe Qeverisë së Republikës së Maqedonisë për themelimin e Qendrave Kulturore dhe Informative në Republikën e Shqipërisë dhe Qendrave Kulturore dhe Informative në Republikën e Maqedonisë, nënshkruar me prill 2019 (edhe pse është nënshkruar marreveshja nuk ka hyrë ende në fuqi sepse duhet të miratohet me ligj në Këshill të Ministrave).

3-Marrëvëshje ndërmjet Qeverisë së Republikës së Shqipërisë dhe Qeverisë së Republikës Federale të Gjermanisë mbi Bashkëpunimin Kulturor, firmosur ne 2016 (ka hyr ligjërisht në fuqi në 25 mars 2019).

-Përsa i përket “**Auditime të kryera kundrejt totalit të synuar në planin strategjik 2019-2021**”, gjatë 8-mujorit ishte parashikuar nga Sektori i Auditimit të Brendshëm (SAB) të realizoheshin 7 misione auditimi. SAB ka zhvilluar 4 misione auditimi në institucione sipas planifikimit në planin vjetor 2019 dhe është angazhuar në 2 misione me kërkesë të Titullarit.

Insitucionet ku janë ushtruar auditimet janë:

1-Teatri Kombëtar i Operas, Baletit dhe Anamblit Popullor

2-Teatri Kombëtar

3-Muzeu i Artit Mesjetar, i Arsimit dhe Muzeut Arkeologjik, Korcë

4**-**Muzeu Kombëtar Ikonografik dhe Etnografik Berat

5- Investigim në Cirkun Kombëtar, Tiranë

6-Monitorimi dhe zbatimi i rekomandimeve të lëna nga Kontrolli i Lartë i Shtetit

2.Programi: “TRASHËGIMIA KULTURORE DHE MUZETË”

Programi Trashëgimia Kulturore dhe Muzetë është një nga programet e Ministrisë së Kulturës i cili synon ruajtjen e integruar të tërësisë së vlerave të trashëgimisë kulturore, mbrojtjen dhe promovimin e saj si dëshmi e vlerave të trashëguara nga e kaluara, si shprehi e identitetit kombëtar dhe si pasuri e traditës kolektive.

Trashëgimia Kulturore përbëhet nga vlera materiale të luajtshme dhe të paluajtshme (dëshmi të arkitekturës, peizazhit, arkeologjisë) dhe vlera jomateriale që përbëjnë dijen dhe përvojën shpirtërore (ritet, zakonet, zejet tradicionale, folklori dhe gjuha) të krijuar dhe transmetuar nga populli përgjatë shekujve.

Ky program zbatohet nëpërmjet Drejtorisë së Përgjithshme të Politikave dhe Zhvillimit të Kulturës, pjesë e Ministrisë së Kulturës si dhe nëpërmjet 20 institucioneve në varësi të saj (si Instituti i Monumenteve te Kulturës, Agjencia e Shërbimit Arkeologjik, Muzetë Kombëtarë, QKVF, QKIPK, DRKK, Parqet Arkeologjike, etj.) në mbrojtjen, promovimin, edukimin dhe menaxhimin e vlerave të trashëgimisë kulturore, zhvillimin e rrjetit të muzeve kombëtarë dhe lokalë, parqeve arkeologjike dhe lëvizjen e objekteve të trashëgimisë kulturore nëpërmjet përdorimit efikas dhe efektiv të burimeve financiare shtetërore, maksimizimit të tyre dhe bashkëpunimeve me organet e qeverisjes vendore, partnerë ndërkombëtarë dhe PPP si dhe rritjen e aksesit të publikut në to në funksion të turizmit kulturor.

Në lidhje me shpenzimet e këtij programi, konstatojmë planifikimin dhe realizimin e tyre si më poshtë:

në 000/lekë

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Gr.** | **Programi** | **Artikulli** | **Emertimi** | **Plani 8 mujorit 2019** | | **Realizimi 8 mujorit 2019** | | **Realizimi ne (%) i buxhetit 8 mujor ndaj planit 8 mujor** |
| **Ne mije leke** | **Struktuara ne %** | **Ne mije leke** | **Struktuara ne %** |
| 12 | 08220 | 600-601 | Shpenzime Personeli | 196,510 | 52.75% | 190,662 | 55.51% | 97.02% |
| 12 | 08220 | 602-606 | Shpenzime Korrente | 152,675 | 40.98% | 103,467 | 35.18% | 67.77% |
| 12 | 08220 | 230-231 | Shpenzime Kapitale | 23,333 | 6.26% | 0 | 0 | 0 |
|  |  | **Totali** |  | **372,518** | **100%** | **294,129** | **100%** | **79%** |

Sipas tabelës vëmë re se buxheti është realizuar në masën 79 % ndaj planit të 8-mujorit 2019. Shpenzimet për paga dhe sigurimet shoqërore zënë rreth 53 % të totalit dhe janë realizuar në 97 % ndaj planit të 8-mujorit 2019. Shpenzimet korrente zënë rreth 41 % të totalit dhe janë realizuar në masën 68 % ndaj planit të 8-mujorit 2019. . Shpenzimet kapitale zënë rreth 6 % të totalit dhe janë realizuar në masën 0 % ndaj planit të 8-mujorit 2019

Fondet buxhetore të këtij programi janë organizuar në pesë produkte, planifikimi dhe realizimi i të cilave, pasqyrohet në tabelën e mëposhtme.



Sipas objektivave të politikës dhe produktet përkatëse, ju informojmë si më poshtë;

* **Rehabilitimi i trashëgimisë arkitektonike dhe peizazhit përmes rritjes së numrit të monumenteve të rehabilituara**

**Restaurimi dhe mirëmbajtja e trashëgimisë arkitektonike dhe peizazhit**

**OBJEKTE TE RESTAURUARA DHE TË MIRËMBAJTURA**

Drejtoria e Programeve të Zhvillimit të Kulturës, në përmbushje të një prej objektivave të Ministrisë së Kulturës “Të ruajë, mbrojë dhe promovojë trashëgiminë kulturore”, i kushton vëmendje të veçantë rehabilitimit të monumenteve të kulturës për t’i shndërruar ato dhe në produkte turistike kulturore, nëpërmjet Drejtorive Rajonale të Kulturës Kombëtare, Parqeve Kombëtarë Arkeologjike si dhe me mbështetjen e IMK dhe ASHA.

**Në buxhetin e shtetit të vitit 2019, për Art 231,** është alokuar fondi 30,000,000 lekë me destinacioni “Restaurim i muzeut "Mesonjetorja e pare shqipe”, objekti është në fazën e kryerjes së punimeve.

**MIRËMBAJTJEA E MONUMENTEVE TË KULTURËS**, kryhet vetëm me fondet Art. 602 dhe 602/5 që institucionet kanë në dispozicion. Ministria e Kulturës ka marrë masat për përdorimin me efektivitet të këtyre fondeve me synim mirëmbajtjen e monumenteve të kulturës nëpërmjet konservimit, konsolidimit e restaurimit të tyre. Theksojmë se këto fonde janë të pa mjaftueshme dhe në të shumtën e rasteve përdoren vetëm për të nxjerrë objektet nga zona e riskut**.**

Gjatë 8 mujorit të vitit 2019, Drejtoritë Rajonale të Kulturës Kombëtare Durrës, Berat, Gjirokastër, Vlorë, Shkodër, Korçë, me fondin e mirëmbajtjes, Art 602 dhe 602/5 – 6,681,546 lekë, kanë kryer punime mirëmbajtjeje, konsolidimi, në rreth 60 objekte monument kulture dhe pastrim vegjetacioni në 70 objekte. Janë hartuar projektet e mirëmbajtjes dhe po vazhdon puna për mirëmbajtjen e objekteve të tjera.

Gjatë vitit 2019, fondet Art 602/5 janë rritur për DRKK-të dhe do të kryhen punime të mirëfillta mirëmbajtje konsolidimi dhe jo vetëm nxjerrjen e objekteve nga zona e riskut. Këto institucione kryejnë mirëmbajtjen rutinë si dhe përgatisin objektet e trashëgimisë kulturore për sezonin turistik.

Gjithashtu dhe Parqet Arkeologjikë kryejnë punime mirëmbajtje të përqendruara në përmirësimin e performancës së institucioneve të trashëgimisë si edhe në ndërhyrje restauruese dhe mirëmbajtje në monumentet e kulturës.

IMK në laboratorin e saj dhe në terren kryen restaurimin dhe mirëmbajtjen e vazhdueshme për objekte të ndryshme si ikona, pikturat në objektet e kultit, mozaikët në objektet dhe parqet arkeologjike, etj.

Sipas Institucioneve janë kryer punime mirëmbajtje nga:

**DRKK Durrës** me specialistët dhe punëtorët e institucionit kryen punime rutinë mirëmbajtje dhe pastrime nga vegjetacioni dhe mbeturinat, në rreth 26 objekte monument kulture**.** Janë kryer pastrime dhe mirëmbajtje në Muzeun Arkeologjik, Amfiteatrin e Durrësit, Termat Romake, Forumi Bizantin, tek Hamami i qytetit. Pastrime dhe mirëmbajtje ne Kalanë e Krujës, e Kalanë e Ndroqit, kalaja e Elbasanit, Zgërdhesh, Mozaikun e Tiranës, në Kishën e Shëna Ndoi-t në Kepin e Rodonit, stacioni romak te Ad Quintum në Bradashesh, Pastrime në bazilikën paleokristiane ne qendër te qytetit të Elbasanit, Punime mirëmbajtjeje për Kullën e Sahatit,Kalaja Prezë, Porto Romano, Pastrimi i rrugicave te Kalase Elbasan, Punime mirembajtje ne hendekun perendimor te Kalase Elbasan, etj.

**DRKK Berat**, me specialistët dhe punëtorët e institucionit dhe në disa objekte edhe në bashkëpunim me pronarët kryhen ndërhyrje restauruese, mirëmbajtëse, konsolidime, pastrime nga vegjetacioni i ulët dhe i lartë, në 16 objekte monument kulture kështu: pastrim nga vegjetacioni në disa kisha në lagjen Kala, pastrim nga bimësia në Qendrën Historike të qytetit të Beratit, ndërhyrje emergjente në mure mbajtëse në lagjen Mangalem, restaurimi i kalldrëmit në lagjen Goricë, restaurim dhe mirëmbajtje në çatitë dhe fasadat e 10 banesave monument kulture, dezinfektimi i veprave të artit pranë Laboratorit të restaurimit të DRKK- Berat, etj. Gjithashtu vijon puna për vendosjen e tabelave informuese pranë monumenteve në Qendrën Historike.

**DRKK Gjirokastër,** me specialistët dhe punëtorët e institucionit ka kryer mirëmbajtje, pastrime, sistemime në Kalanë Gjirokastër, ndërhyrje restauruese në 28 objekte si dhe mirëmbajtje në 11 objekte. Janë kryer ndërhyrje restauruese tek banesa “Mezini”, në Hajatin dhe porta “Naka”, objekti “Demir Demiri”, në banesën “Kabilatët”, Banesa “Dobi”, Teqeja e “Baba Arshiut”, Cfakë, Porta “Kore”, Ndërhyrje restauruese tek objekti “Shkolla e Natës”, ndërhyrje restauruese në 3 urat e Zerzebilit, si dhe u riparuan tabelat ekzistuese informuese si dhe u kryen restaurime të ndryshme në Parkun Arkeologjik Antigone, Ndërhyrje restauruese në banesën “Tore Vishe”, banesën “CIU”, banesën “Vebiu”, Punime mirëmbajtjeje në kalanë e Libohovës, Ndërhyrje restauruese në Kishën e “Profetit Ilia” në fshatin “Lekël” të Tepelenës.

**DRKK Vlorë,** me specialistët dhe punëtorët e institucionit ka kryer mirëmbajtje dhe pastrim nga vegjetacioni në 25 objekte, në Muret rrethuese të Aulonës së vjetër, Kisha e Shën Kollit Mesopotam, Porta hyrëse e Onhezmit, Manastiri i 40 Shenjtorëve, Bazilika – Sinagogë Sarandë, Shpella me piktura, Kostar, Xhamia e Muradies, Kalaja e Kaninës, Kalaja e Porto Palermos, Kalaja e Himarë. Pastrim i Mozaikut dhe ambientit brenda Muzeut te Posta e vjetër. Punime mirëmbajtëse, Muzeu Kombëtar i Pavarësisë, Muzeu Etnografik, Banesa e Kujtim Hamzajt, Banesa e Shefikat Beges, Kullat e Dervish Aliut, Tabela informuese dhe përshkrues në P.A.Amantia dhe Orik.

**DRKK Shkodër,** ka kryer punime mirëmbajtje, pastrime dhe konsolidime në Kalanë e Shkodrës, Kalanë e Lezhës, Ura e Mesit, Mirëmbajtje kunetash dhe kalldrëmi në Kalanë e Shkodrës, mirëmbajtje sinjalistikë, dhe urës së drurit në hyrje të Kalasë se Lezhës, mirëmbajtje ne Kishën e Shën Prendes, Balldren, ndërhyrje konservuese dhe restauruese, Porta antike në qytetin e poshtëm të Lisit, Lezhë, restaurimi banesa Nazif Muka dhe mirëmbajtje, banesa Ismet Halili, etj.

**DRKK Korçë,** ka kryer punime mirëmbajtje, restauruese në 20 objekte, si punime mirëmbajtje dhe pastrimi i territorit përreth kishave nga barërat, pastrime të dëborës, kontroll i çative, etj., në të gjitha kishat në Voskopojë dhe Vithkuq, pastrimi i territorit përreth nga barërat dhe mbeturina te tjera tek Ura e Shën Prodhomit, Kisha e Shën Mitrit në Bezmisht, Kisha e Shën Marisë në Gollomboc, Kisha e Ristozit. Varret e Selces Pogradec, Konsolidimi i pikturës murale tek Kisha e Shën Mëhillit Voskopojë, etj. Restaurimi i Portës Hyrëse në Kishën e Shën Mëhillit, Vithkuq,Hapja e Mozaikëve në Bazilikën e Linit, Kisha e Shën Kollit, Vodicë.

**Parqet Arkeologjike** kryejnë punime mirëmbajte periodike edhe në funksion të **Parkut si Atraksion i Rëndësishëm Turistik**, kështu:

**ZYRA E ADMINISTRIMIT DHE KOORDINIMIT BUTRINT**

Mirëmbajtje të objekteve specifike (monumente, pastrim vegjetacioni, etj.), mirëmbajtjen e shtigjeve (pastrimi i vegjetacionit të itinerareve turistikë dhe shtigjeve mjedisore, pastrimi i pyllit, etj.).

**Zyra e Administrim dhe Koordinimit të parkut Arkeologjik Apoloni,**

Vazhdon rregullisht puna për pastrim dhe monitorim në monumentet e gërmuara, ambientet e manastirit mesjetar dhe përreth tij. Janë hartuar projektet dhe do të fillojë puna për restaurimin e disa monumenteve të parkut. Karakteri i punimeve është i lidhur me mirëmbajtjen e monumenteve dhe ambienteve rreth tyre, si dhe është bërë pastrimi dhe evakuimi i mbeturinave jashtë parkut arkeologjik.

Pastrimi i ambienteve nga vegjetacioni u realizua edhe në sektorin shtigjeve turistike dhe u krye zëvendësimi i printimeve të dëmtuara me harta të reja në tabelat e mëdha orientuese te parkimi, hyrja në zonën monumentale etj.

**Zyra e Administrim dhe Koordinimit të parkut Arkeologjik Bylis,** kryen pastrime periodike nga vegjetacioni në monumentet e parkut. Punimet kryhen me objektiv mirëmbajtjen e monumenteve dhe ambienteve rreth tyre.

**Ndërhyrje konservuese – restauruese të realizuar në laboratorin e IMK-së dhe në terren;**

* Përfundimi i ndërhyrjes konservuese - restauruese në laboratorin e IMK në ikonën ”Mbledhja e krye engjëjve” nga fondi i Muzeut Historik Kombëtar.
* Ndërhyrje restauruese në laboratorin e IMK në ikonën ”Deisis” pjesë e Pavionit të Artit Mesjetar në Muzeun Historik Kombëtar.
* Ndërhyrje konservuese - restauruese në laboratorin e IMK në ikonën ”Triptik” ardhur nga Parku Kombëtar i Apolonisë.
* Hapja e mozaikut e banesës me peristil Sektori G në Apoloni (për ekspozim).
* Hapja e fragmentit me mozaik në Bazilikën e Madhe në Butrint (për ekspozim).
* Monitorim të punimeve në mbulesën e mozaikut të Tiranës.
* **Përmirësimi i standardeve dhe cilësisë së shërbimeve të ofruara në muzetë dhe objektet e vizitueshëm të Trashëgimisë Kulturore / Parqeve arkeologjik.**

**Muze të mirëmbajtur dhe të vizitueshëm nga publiku**

Aktiviteti kryesor i Muzeve Kombëtarë është promovimi, ruajtja, konservimi, restaurimi i objekteve dhe fondeve muzeore si dhe implementimi i programit “Edukimi përmes Kulturës” dhe aktiviteteve në funksion të saj. Një komponent i rëndësishëm është dhe pasurimi me fonde dhe përmirësimi i prezantimit përmes eksponateve dhe përshkrimeve të objekteve në nivele bashkëkohore. Njëkohësisht pjesë e veprimtarisë së këtyre institucioneve janë edhe ekspozitat e ndryshme të cilat realizohen nga vetë institucionet përmes prezantimit të objekteve pjesë e fondeve në ruajtje të tyre, apo dhe realizimet e veprimtarive dytësore si filmimet, fotografimet e objekteve muzeore nga subjekte të treta, si dhe riprodhimi i imazhit të objekteve të trashëgimisë kulturore, me qëllim ekspozimin e tyre, në kuadër të aktiviteteve të ndryshme.

* **Përmirësimi i standardeve dhe cilësisë së shërbimeve të ofruara në muzetë dhe objektet e vizitueshëm të Trashëgimisë Kulturore / Parqeve arkeologjik.**

**Muze të mirëmbajtur dhe të vizitueshëm nga publiku**

Aktiviteti kryesor i Muzeve Kombëtarë është promovimi, ruajtja, konservimi, restaurimi i objekteve dhe fondeve muzeore si dhe implementimi i programit “*Edukimi përmes Kulturës*” dhe aktiviteteve në funksion të saj. Një komponent i rëndësishëm është dhe pasurimi me fonde dhe përmirësimi i prezantimit përmes eksponateve dhe përshkrimeve të objekteve në nivele bashkëkohore. Njëkohësisht pjesë e veprimtarisë së këtyre institucioneve janë edhe ekspozitat e ndryshme të cilat realizohen nga vetë institucionet përmes prezantimit të objekteve pjesë e fondeve në ruajtje të tyre, apo dhe realizimet e veprimtarive dytësore si filmimet, fotografimet e objekteve muzeore nga subjekte të treta, si dhe riprodhimi i imazhit të objekteve të trashëgimisë kulturore, me qëllim ekspozimin e tyre, në kuadër të aktiviteteve të ndryshme.

**Muzeu Kombëtar të Fotografisë “Marubi**”,

Gjatë 8 mujorit të parë të vitit 2019, përveç performancës lidhur me vizitueshmërisë ka realizuar dhe aktivitete të tjera promovuese me qëllim publikimin e objekteve të trashëgimisë kulturore si edhe në kuadër të Programit Edukimit mbi dhe përmes Kulturës, aktivitete me karakter edukues në bashkëpunim me shkollat e qytetit. Njëkohësisht vizitueshmëria në këtë muze ka qenë në nivelet më të larta si rezultat i një performance të lartë të këtij institucioni.

Janë organizuar aktivitete në fokus temat “Vizato portretin”, “Bëj maskën tënde”, “Çfarë fshihet pas një shkrepje”; “Mos u nxeh Shkodra”; “Fotografia si ritual”.

**Muzeu Historik Kombëtar,**

Gjatë 8 mujorit të parë të vitit 2019, ka realizuar një sërë veprimtarish me karakter promovues, edukues në të gjithë hapësirat muzeore dhe ato mbështetëse nga vetë institucioni ose përmes bashkëpunimit me aktorë të tjerë në funksion të realizmit të misionit të tij. Pjesë e veprimtarisë së këtij muzeu ka qenë dhe restaurimi i një sërë objektesh të trashëgimisë kulturore pjesë e fondit të muzeut, trajtim dhe mirëmbajtje objektesh në bashkëpunim me Institutin e Monumente të Kulturës, aktivitete në nderim dhe përkujtim të figurave patriotike shqiptare si dhe në kuadër të programit “Edukimi mbi dhe përmes kulturës” u zhvilluan projektet edukative “Arkeologu i vogël”, Një pasdite në muze”, “Vizatoj historinë”, “Muzeu im” “Një orë leksioni në muze”. Aktivitet të vazhdueshme si rezultat i bashkëpunimit të MHK me institucioneve të tjera në fokus promovimin e vlerave të historisë, kulturës dhe trashëgimisë sonë kombëtare. Shënon një rritje të vazhdueshme të vizitueshmërisë gjatë periudhës së sezonit turistik veror 2019

**Muzeut Kombëtar i Artit Mesjetar, Arsimit dhe Arkeologjik, Korçë.**

Veprimtaria e këtij institucioni është përqendruar në pritjen e vizitorëve dhe promovimin e vlerave të trashëgimisë që administrohen nga këta muze. Gjithashtu dhe në aktivitete promovuese dhe edukuese në kuadër dhe programit Edukimi mbi dhe përmes Kulturës. Në bashkëpunim me shkollat 9 vjeçare, të mesme dhe universitetin, janë zhvilluar aktivitete në kuadër të nismës “Edukimi përmes Kulturës” “Vizitë në muze”, “Ç ‘është Trashëgimia Kulturore”. ”Ikonografët Shqiptarë” **Muzeu i Arsimit, Korçë,** për shkak të lëkundjeve si rezultat i tërmeteve të rëna në qarkun e Korçës në fillim të muajit Qershor ka qëndruar i mbyllur me qëllim evitimin e çdo dëmtimi të krijuar. Është ne proces rehabilitimi i godinës dhe realizimi i një platforme të re muzeore. Njëkohësisht dhe Muzeu Arkeologjik pjese e strukturës së kësaj drejtorie ka vijuar aktivitetin e tij muzeore por në kushte duke reduktuara një pjesë të mirë të aktiviteteve dhe monitorim të numrit të vizitorëve për shkak të disa dëmtimeve të krijuara nga tërmeti i qershorit të këtij viti në qarkun e Korçës.

**Qendra Kombëtare e Muzeumeve Berat,**

Gjatë 8 mujorit të vitit 2019, për mbarëvajtjen e procesit të punës dhe mirëmbajtjen e objekteve janë kryer realizuar një sërë veprimtarish me karakter promovuese dhe njëkohësisht dhe mirëmbajte të objekteve muzeore. Dezinfektimi i ambienteve dhe objekteve. Konsolidimi dhe konservimi i disa objekteve për mirëmbajtjen e tyre. Përgatitja e kartelave të reja për disa nga objektet e shtuara në koleksionin e Muzeut Etnografik gjatë vitit 2018, të dhuruara nga DRKK Berat. Përgatitje dhe përditësim informacioni, fletëpalosje në kuadër të fillimit të sezonit turistik.

Janë realizuar një sërë aktivitetesh të QKM-Berat me shkollat 9-vjeçare të qytetit në kuadër të programit “Edukimi përmes Kulturës”.

Realizimi projektit “Konservuesit e Vegjël”, i cili synon që nxënësit të njihen me rolin dhe funksionin që kanë punonjësit në muze; vijimi i projektit " Muzeu në Puzzle", ku nëpërmjet puzzle nxënësit zbulojë misterin e muzeut duke vënë në dispozicion njohuritë e marra nga fotot shoqëruese të puzzle; vijimi i projektit “Të njohim trashëgiminë kulturore të qytetit tonë. ”Loja mos u nxeh” me nxënësit ë shkollave 9-vjecare të qytetit; projektit “Muzeu Tradita dhe Tregime Imagjinare”, synimi i këtij projekti është të siguroj lidhje, të kuptojnë të kaluarën nëpërmjet Artit.

Një ndër aktivitet e rëndësishme të ndodhura në këtë muze është lancimi dhe implementimi i projektit të audio guidave i realizuar falë donacionit të CBS ku përmes audioguidës vizitori mund të prek dhe të ndjek në 6 gjuhë të huaja historinë e ikonografisë shqiptare të performuar në këtë muze. Falë këtij projekti është rritur në mënyrë të ndjeshme nr. i vizitorëve të cilët duan të ndjekin historinë e këtij muzeu përmes audio guidës.

**Muzetë Kombëtarë “Gjergj Kastrioti Skënderbeu” dhe Etnografik, Krujë.**

Gjatë 8 mujorit të vitit 2019, fokusi kryesor i punës në të dy muzetë  ka qenë ruajtja, mbrojtja dhe promovimi i vlerave muzeore, si dhe mirëmbajtja e tyre. Gjatë periudhës janar - prill ndër prioritet kryesore ka qenë vizitueshmëria si dhe aktivitete të Programit Edukimi mbi dhe përmes Kulturës. Në bashkëpunim dhe shkollat 9-vjecare të qytetit të Krujës dhe qyteteve të tjera, janë zhvilluar aktivitetet në kuadër të Programit “Edukimi përmes Kulturës”, aktivitete në përkujtim të figurës së Skënderbeut, si dhe ngjarjeve historike në vendin tonë.

Në bashkëpunim me Bashkinë Krujë janë zhvilluar aktivitete dhe panaire për promovimin e trashëgimisë dhe turizmit kulturor.

**Muzeu Kombëtar Pavarësia Vlorë**

Gjatë 8 mujorit janë kryer një sërë aktivitetesh me karakter promovuese dhe edukues, si dhe aktivitete në përkujtim të figurave të shquara dhe ngjarjeve të rëndësishme historike-kulturore, ekspozita të artistëve të rinj, promovime librash, me fokus kryesor promovimin e trashëgimisë sonë kulturore dhe vlerave muzeale.

Për arsye të vendodhjes së tij në një prej qyteteve bregdetare i cili ka një frekuentim të madh të vizitorëve jo vetëm vendas por dhe të huaj gjatë sezonit turistik veror është shënuar një rritje e numrit të vizitorëve.

**Muzeut Kombëtar “Gjethi”**.

Gjatë 8 mujorit 2019, veprimtaria e këtij institucioni është fokusuar në objektivat kryesore për promovimin e vlerave historiko-kulturore si dhe pritjen e vizitorëve, me qëllim njohjen dhe ndërgjegjësimin e brezit të ri mbi të kaluarën komuniste. Ndër veprimtaritë kryesore është projekti “Kujtojmë për të mos harruar”, dhe “Mbresa”, në bashkëpunim me shkollat e mesme të qytetit.

Ekspozitë fotografike "Qëndresa" Promovimi i revistës shkencore të MKGJ "Dritëhije"

Lidhja e marrëveshjes së bashkëpunimit me Qendrën Sociale MultidisplinaredheMuzeut Kombëtar “Gjethi”, pjesë e programit të shkëmbimit Shqipëri-Kosovë ''Si n'shtëpinë tënde”.

**Zyra e Administrim dhe Koordinimit të parkut Arkeologjik Apoloni**

Gjatë 8 mujorit të vitit 2019 ka realizuar veprimtarinë e tij në fokus të promovimit dhe ruajtjes së vlerave të trashëgimisë sonë arkeologjike. Është realizuar zbulimi i mozaikut në pjesën jugore të korridorit të banesës me impluve.

Më datë 16 prill me pjesëmarrjen e ministrit të kulturës, drejtuesve dhe specialistëve të IMK në bashkëpunim me organizatorët e projektit të ri ngritjes tredimensionale si edhe nxënës të ftuar të marrin pjesë u bë prezantimi i projektit dhe rezultatet e tij në proces. Më datë 18 prill në bashkëpunim ne shkollën “Jakov Xoxa” Fier u organizua aktiviteti për ditën e trashëgimisë kulturore. Në ambientet e trapezarisë në bashkëpunim me drejtorinë rajonale të monumenteve Berat u hap ekspozita fotografike e muzeut “Onufri”. Vijon në mënyrë të vazhdueshme zhvillimit i aktiviteteve jo vetëm të këtij institucioni por edhe në kuadër të bashkëpunimit me bashkinë Fier apo dhe struktura të tjera të cilat kanë në fokus promovimin e kulturës sonë kombëtare

**Zyra e Administrim Koordinimit Butrint**

Gjatë 8 mujorit të vitit 2019 janë realizuar disa aktivitete në funksion të promovimit, ruajtjes dhe administrimit të sitit dhe në funksion të kalendarit të festave zyrtare. Aktivitetet kryesore janë fokusuar në bashkëpunimin me shkollat në kuadër të ditëve ndërkombëtare të trashëgimisë me fokus në promovimin e vlerave të trashëgimisë kulturore të sitit, në kuadër të programit “Edukimi përmes Trashëgimisë” dhe projekteve të bashkëpunimit

**VIZITUESHMËRIA NË INSTITUCIONE DHE QENDRA TË TRASHËGIMISË KULTURORE GJATË MUAJVE JANAR – GUSHT 2019**

Institucionet dhe qendrat e trashëgimisë kulturore gjatë periudhës janar - gusht 2019 janë vizituar nga **750,329** vizitorë vendas dhe të huaj, nga të cilët **209,552 në** Muzetë kombëtarë, **310,663** në parqet arkeologjike dhe **230,114 në** monumente të kulturës.

1. **Vizitueshmëria gjatë muajve janar - gusht në vitet 2015 -2019**

Muajt janar-gusht 2019 shënojnë **29,919** vizitorë në total **më shumë** se e njëjta periudhë e vitit 2018, 297,192 vizitorë **më shumë** se e njëjta periudhë e vitit 2017, 366,873 vizitorë **më shumë** se e njëjta periudhë e vitit 2016 dhe 405,232 vizitorë **më shumë** se e njëjta periudhë e vitit 2015 (grafiku më poshtë).

**Analiza krahasuese e të dhënave statistikore për muajt janar-gusht në vitet 2015-2019 dëshmon se trendi i vizitueshmërisë ka shënuar rritje në krahasim me të njëjtën periudhë në vitet 2015, 2016, 2017 dhe 2018.**

**Trendi i vizitueshmërisë (vizitorë në total) gjatë muajve janar-gusht në vitet 2015-2019 (në %):**

Në krahasim me periudhën janar-gusht 2018, vizitueshmëria në të njëjtën periudhë 2019 ka shënuar **rritje prej** **4%.**

Në krahasim me periudhën janar-gusht 2017, vizitueshmëria në të njëjtën periudhë 2019 ka shënuar **rritje prej** **66%**.

Në krahasim me periudhën janar-gusht 2016, vizitueshmëria në të njëjtën periudhë 2019 ka shënuar **rritje prej** **96%**.

Në krahasim me periudhën janar-gusht 2015 vizitueshmëria në të njëjtën periudhë 2019 ka shënuar **rritje prej** **117%**.

1. **Të ardhurat e gjeneruara nga institucionet gjatë muajve janar-gusht në vitet 2015 -2019**

Të ardhurat e gjeneruara nga vizitueshmëria gjatë muajve janar - gusht 2019 kanë shënuar rritje në krahasim me të njëjtën periudhë në vitet 2015-2017 (grafiku më poshtë).

**Analiza krahasuese e të ardhurave nga vizitorët të gjeneruara nga institucionet për muajt janar –gusht në vitet 2015 - 2019 dëshmon sërish trend rritës.**

Në krahasim me periudhën janar-maj 2018, të ardhurat e gjeneruara gjatë të njëjtës periudhë në 2019 kanë shënuar një **rritje** prej **11%**.

Në krahasim me periudhën janar-maj 2017, të ardhurat e gjeneruara gjatë të njëjtës periudhë në 2019 kanë shënuar një **rritje** prej **58%**.

Në krahasim me periudhën janar-maj 2016 të ardhurat e gjeneruara gjatë të njëjtës periudhë në 2019 kanë shënuar një **rritje** prej **88%**.

Në krahasim me periudhën janar-maj 2015 të ardhurat e gjeneruara gjatë të njëjtës periudhë në 2019 kanë shënuar një **rritje** prej **119%**.

**Trendi i vizitueshmërisë gjatë muajve janar – gusht në vitet 2015 - 2019 sipas kategorive të institucioneve dhe qendrave të vizituara (Muze, Parqe, Monumente) është sipas grafikëve më poshtë:**

Rritja e numrit të vizitorëve ka bërë dhe rritjen e të ardhurave nga biletat të cilat mund të përdoren në mirëmbajtjen e Monumenteve të Kulturës, Parqet Arkeologjike dhe Muzetë Kombëtarë si dhe për të përballuar detyrimet për ruajtjen e objekteve apo çdo detyrim tjetër që lidhet me to. **Nisur nga sa më sipër Ministria e Kulturës kërkon dhe rritjen e limitit të**

**përdorimit të të ardhurave nga institucionet tona.** Pasi aktualisht limiti i përdorimit të të ardhurave nga institucionet është 42,500,000 lekë, ose 24% e të ardhurave të përdorshme që realizojnë këto institucione 176,338,179 lekë.

Në zbatim të Urdhrit të Kryeministrit Nr. 65 dt. 1.04.2019 për “*Miratimin e planit të masave përgatitore për sezonin turistik veror për vitin 2019 dhe ngritjen e Task-Forcë për menaxhimin e tij”,* për mbarëvajtjen e sezonit turistik veror 2019 Ministria e Kulturës dhe institucionet e saj të vartësisë kanë ndërmarrë dhe po realizojnë masa konkrete. Në këtë kuadër, Ministri i Kulturës, ka miratuar Udhëzimin nr. 2223/6, datë 30.04.2019 “Për mënyrën e funksionimit dhe përgjegjësitë e institucioneve të trashëgimisë kulturore dhe artit gjatë sezonit turistik veror 2019”.

* **Promovimi i vlerave të trashëgimisë shpirtërore, materiale dhe diversitetit kulturor përmes zhvillimit të 70 veprimtarive të përvitshme.**

**Aktivitete, veprimtari kulturore**

Ministria e Kulturës dhe institucionet e saj të trashëgimisë organizojnë një seri veprimtarish lokale, kombëtare dhe ndërkombëtare me qëllim promovimin e vlerave të trashëgimisë kulturore të ekspozuara in-situ ose të sjellë pranë publikut apo dhe të ekspozuara në ambientet e Ministrisë së Kulturës.

Vend shumë të rëndësishëm zënë aktivitetet e zhvilluara me mbështetjen financiare të Ministrisë së Kulturës, **Projektet me Thirrje**, të cilat përzgjidhen nga një kolegjium i ngritur me urdhër ministri pas thirrjes së hapur që MK shpall për mbështetjen financiare të projekteve në fushën e artit, kulturës dhe trashëgimisë.

Projektet me Thirrje për vitin 2019 të trashëgimisë jo materiale janë 41 të ndara si më poshtë:

12 të dedikuara për Programin Kombëtar “*Edukimi përmes kulturës*”;

4 Dokumentimi i vlerave të trashëgimisë; (*Dokumentarë, CD, etj.*)

4 dedikuar artizanatit;

8 festivale;

2 panaire;

7 aktivitete multikulturore;

4 inovacion.

Gratë artizane të mbështetura financiarisht ndaj totalit të përfituesve është rreth 30%.

Gjatë 8 mujorit të vitit 2019 mbështetja financiare e tyre projekteve në masën 60% të vlerës, janë zhvilluar 12 aktivitete dhe një pjesë e madhe e tyre janë në fazën e përgatitjes.

1. **Projekti “Dita e Verës 2019 Përmet-edicioni IV”**, u zhvillua më datë 16-17 mars 2019 në Sheshin kryesor të qytetit. Organizator Shoqata “Vjosa Explorer”.

Total : 150 vullnetarë, 80 biznese, 100 gra artizane, 70 fëmijë, 20 artistë, 3500 spektatorë.

1. **Projekti “Bakllamaja e Leskovikut”.** Ky projekt u realizua nga z. Fatmir Lela, instrumentist popullor, pjesëtar i orkestrinës së famshme popullore të Familjes Lela, person fizik, në periudhën prill-maj 2019.
2. **Projekti “Dorë për Dore Breza Vallesh”.** Organizuar nga Shoqata Multifunksionale për Kulturë, Edukim dhe Zhvillim, Gjirokastër në 18 prill, në Njësinë Administrative Derviçan.

Ky festival u realizua edhe për promovimin edhe më shumë të Valles së Vajzave Dropullite, e cila është shpallur “*Kryevepër e trashëgimisë kulturore shpirtërore Shqiptare*” nga Ministria e Kulturës. **Morën pjesë 68 artistë.**

1. **Projekti “Pelegrinazhi i bijve të Arbërisë në Trojet Shqiptare, 26-28 prill**”. Organizuar nga CSDC Qendra e Zhvillimit të Shoqërisë Civile në bashkëpunim me Shoqatën La Svolta me qendër në Bolognia/Itali dhe Shoqata Foleja Kombëtare Shqiptare me qendër në Shqipëri. U zhvillua ne datat 26-28 prill në Kalatë në Lezhë, Krujë, Berat dhe Gjirokastër. **Morën pjesë një grup prej 30 arbëreshësh.**
2. **Projekti i Festivali Ndërkombëtar Folklorik “Aulona Interfolk Festival**”, edicioni 11-të. Organizuar nga Shoqata Kulturore “Aulona” Vlorë, më 11-13 maj, ora 20.00 në Sheshin kryesor të Lungomares. Morën pjesë grupe popullore nga Shqipëria, Kosova, Anglia, Mali i Zi, Finlanda, Bullgaria, SHBA dhe Kroaci**, me gjithsej 300 artistë.**
3. **Projekti Festivali Mbarëkombëtar i Instrumentistëve të Vegjël Popullorë,** edicioni 16-të. Organizuar nga Shoqata Eko-Turistike Pukë në qytetin e Fushë Arrëzit më datat 17-19 maj. **Morën pjesë 100 artistë të vegjël** nga Shqipëria, Kosova, shqiptarët e Maqedonisë dhe Malit të Zi.
4. **Projekti “Kthim në Vite”,** organizuar nga z. Myrdar Jera në qytetin e Tepelenës në datë 24 maj. Është zhvilluar si një javë e kulturës tepelenase me promovime librash, ekspozita, tryeza te rrumbullakët panair kulinarie e artizanati dhe shfaqje folklorike. **Morën pjesë 87 artistë, 10 artizanë.**
5. **Projekti “Festivali Kcimi i Tropojës”,** edicioni i parë**,** Bajram Curri, 25-27 maj 2019. U zhvillua në sheshin kryesor të qytetit. **Morën pjesë 90 artistë.**
6. **Projekti “Edukimi i Fëmijëve dhe të Rinjve nëpërmjet Trashëgimisë Kulturore”** organizuar nga Shoqata “Floemi” Përmet në periudhën mars-qershor 2019. Gjatë këtij projekti u organizuan shfaqje folklorike me nxënës të shkollave 9-vjeçare dhe të mesme të qytetit, vizita në objektet e trashëgimisë kulturore dhe njohja e brezit të ri me vlerat e tyre, u hap edhe një ekspozitë me piktura të punuara nga nxënësit. **Morën pjesë reth 95 nxënës.**
7. **Projekti “Instrumentistët e Rinj të Sazeve të Leskovikut”. Aplikues Qirjako Vangjeli, instrumentist**. U zhvillua ne 7 qershor ne Leskovik. Projekti kishte si qëllim evidentimin e vlerave muzikore të qytetit, evidentimin e të rinjve me potencial artistik dhe konsolidimin e tyre në grupe artistike. U zhvillua një koncerte nga grupet e të rinjve pjesëmarrëse në Sheshin e Leskovikut. **Morrën pjesë 43 artistë**, **800 spektatorë.**
8. **Projekti “Festivali Folklorik i Minoritetit Maqedonas në Shqipëri”.** Ky projekt u organizua nga Shoqata Maqedonase “Ilinden”, Tiranë. Festivali u zhvillua në datë 9 qershor në sallën e Teatrit të Kukullave Tiranë. Morën pjesë Grupi folklorik maqedonas “Vëllezërit Memishaj” nga Oreshek-Gorë, Grupi folklorik maqedonas nga Trebishti-Gollobordë, Grupi folklorik maqedonas nga Pusteci-Prespa e Vogël, të ftuar ishin Grupi KUD “Ilinden” Strugë, Maqedoni dhe Grupi Teatri “Skrb i Uteha”, Shkup, Maqedoni. U interpretuan këngë, valle e melodi nga pakica kombëtare maqedonase që jeton në Shqipëri e cila punon për ruajtjen dhe promovimin e kulturës maqedonase edhe tek brezi i ri që banon në zonat ku është vendosur pakica maqedonase. **Morën pjesë 100 artistë, 80 spektatorë.**
9. **Projekti “Festivali i 6-të Folklorik Mbarëkombëtar i Talenteve të Rinj”,** promovimin e vlerave folklorike që zona e Pukës bart dhe gjallërimin e jetës kulturore artistike të zonës. Projekti u zhvillua më 6-8 qershor në sheshin kryesor të qytetit të Pukës **Morën pjesë 100 artistë nga treva të ndryshme të vendit, 1000 spektatorë.**
10. **Projekti “Festivali Përmeti Multikulturor 2019”, Aplikues Seksioni Shqiptar i CIOFF-it.** Projekti u zhvillua në Sheshin e qytetit të Përmetit më 21-23 qershor 2019. Në këtë festival morën pjesë 7 grupe me rreth **130 pjesëmarrës**. **Gjithsej 800 spektatorë.**
11. **Projekti “Lirika në Divanin Lunxhiot” ,** organizuar nga Shoqata Vizioni i së Ardhmes. Projekti u zhvillua në sheshin kryesor të Njësisë Administrative Dhoksat, Lunxhëri, më datë 21 qershor, **Gjithsej artistë pjesëmarrës 150, 700 spektatorë.**
12. **Projekti “Edukimi i brezit të ri përmes valles tradicionale popullore”,** organizuar nga koreografi z. Bardhyl Pojani në qytetin e Korçës, në periudhën 15 mars-qershor. Ky projekt **u ndoq nga rreth 300 nxënës**
13. **Projekti “Digjitalizimi i Kalasë së Tiranës dhe promovimi i trashëgimisë kulturore”.** Projekti u zhvillua nga z. Erold Zguro, në periudhën mars-qershor në qytetin e Tiranës.Qëllimi i projektit ishte mbrojtja, ruajtja dhe promovimi i Kalasë së Tiranës si vlerë e shtuar në trashëgiminë kulturore përmes teknologjive të reja të informacionit, duke synuar rritjen e turizmit në qytet, rinovimin kulturor të turizmit (e-tourizm).

**17. Projekti “Brumi i Jetës”,** organizuar nga z. Arsen Stefani, në Odeonin e qytetit të Gjirokastrës, më datë 15.7.2019. Projekti evidentoi dhe vlerësoi trashëgiminë jomateriale të riteve që lidhen me zanafillën e jetës (brumin) në ngjarjet kulmore të saj : lindja, martesa, vdekja. Ky projekt përmbante ekspozitë kulinarie dhe shfaqje folklorike . **Morën pjesë 10 mjeshtra të gatimit (6 femra) si dhe 90 artistë. U ndoq nga rreth 800 spekatorë vendas dhe turistë të huaj.**

**18. Projektit:** “**Edukimi përmes këngës polifonike dhe valles karakteristike gjirokastrite të brezi i ri dhe riprodhimi (qepja) i 8 kostumeve karakteristike popullore te grupit të pleqve të Gjirokastrës” edicioni i 3-të.** Periudha e zhvillimit 1 mars-30 qershor 2019. **Morën pjesë 190 fëmijë**. Vazhdimi i projektit te nisur qe nga viti 2017. Edicioni i 3-të mundësoji në zgjerimin e shkollave pjesëmarrëse jo vetëm të qytetit të Gjirokastrës por dhe në Bashkitë Libohovë dhe Njesinë Administrative Ura e Kardhiqit. Ky projekt synon Edukimin përmes Trashegimisë Kulturore Jomateriale dhe konkretisht mësimit të kenges polifonike dhe valles tradicionale gjirokastrite ne 6 shkollat 9-vjeçare të Qarkut të Gjirokastrës si dhe koncerte me grupet me te mira ne fund te procesit të mesimit te repertorit ne muajin qershor.

**19. Projekti “Trashëgimia në shkollë**: Fëmijët zbulojnë traditat e çmuara të përdorimit të veglave muzikore dhe kostumeve popullore te Shqipërisë së Veriut”. Projekti synoi të rrisë ndërgjegjësimin e nxënësve mbi rëndësinë e trashëgimisë kulturore përmes edukimit duke u njohur me karakteristikat, tipologjinë, cilësitë dhe vlerat e kulturës muzikore veçanërisht në përdorimin e veglave muzikore karakteristike të përdorura në Shqipërinë e Veriut njohja e tyre u nderthur me këngët e vallet popullore, kostumet popullore si dhe me ritet dhe festat tradicionale të zonave të Veriut, etj. Projekti ishte vazhdimësi e punën së nisur me Shkollen “Misto Mame” për të ngjallur dhe zhvilluar edukimin e ndjenjës së vlerësimit të kulturës të shprehur në elementet përbërës të veglave popullore muzikore, veshjeve popullore dhe valles popullore. Morën pjesë 50 fëmijë.

**20. Projekti “Rigjallërimi i Teknikës së Punimit të Çakçirëve dhe Xhubletës”.** Organizuar nga Rita Kalaj Shkurtaj, në periudhën mars-qershor 2019 në Njësinë Administrative Bajzë, Shkodër. Ky Projekt kishte për synim mbajtjen gjallë të traditës së punimit artizanal të çakçirëve dhe xhubletës me anë të oraginizimit të kursit për vajza dhe gra të zonës. Kursi kishte qëllim që ti mundësonte secilës grua e vajze te mesonte me detaje teknikat e punës artizanale në praktike, si puna per gaditjen e leshit, tjerrjen, endjen e vekeve si dhe punimin e thurjen e veshjeve. Gjatë periudhës së kursit janë përdorur edhe filmime për detaje si dhe kurs për anen teorike e duke ju shpërndarë pjesëmarrësve nje cikël leksionesh. Morën pjesë 15 gra e vajza të zonës.

**21. Projekti “Harta digjitale e Trashëgimisë Kulturore Jomateriale**”. Aplikanti Akademia e Artit dhe Trashëgimisë – ODEA, Enkeleida Tole . U realizua në Tiranë në periudhën Mars-Korrik 2019. Ky projekt kishte për qëllim krijimin e një harte digjitale/database online të vlerave më të mira të trashëgimisë kulturore kombëtare jomateriale. Gjatë vitit 2018 u realizua krijimi i hartës digjitale/database online të qytetit të Përmetit. Objektivat për realizimin e qëllimit kryesor të projektit janë evidentimi, promovimi dhe edukimi i brezave të rinj me vlerat më të mira të trashëgimisë kombëtare jomateriale, hulumtimi i vazhdueshëm në këtë fushë, rritje e kapaciteteve etj. Grupi parësisht i synuar nga ky projekt janë të rinjtë, nxënës të shkollave dhe studentë, përdoruesit aktivë të internetit dhe rrjeteve sociale. Harta do të shërbejë si platformë e përherëshmë, e aksesueshme dhe ilustruese. Aktivitetet për realizimin e projektit janë krijimi i hartës me gjithë fazat e saj. Projekti i vitit 2019 realizoi hartan digjitale/database online të qytetit të Gjirokastrës.

**22. Projekti “Panairi Veror Velipojë 2019**”. Organizuar nga Shoqata e Artizanëve dhe Zejtarëve të Shqipërisë më 27 gusht ne Sheshin Qendror të Njesisë Administrative Velipojë, ora 19.00-23.00. Morrën pjesë 30 artizanë dhe zejtarë kryesisht nga zona veriore e Shqipërisë në 15 tryeza. Panairi promovoji punimet artizanale dhe të zejtaris֝ë shqiptare tek turistët vendas dhe të huaj. Projekti synoi forcimin e kapaciteteve të artizanatit si një vlerë kulturore e traditës shqiptare përmes organizimit të panaireve. Objektivat e projektit ishin : zhvillimi i artizanatit dhe zejtarisë nëpërmjet dizenjimit dhe krijimit të prototipeve të reja artizanale, prezantimi dinjitoz i artizanatit shqiptar para turistëve vendas dhe të huaj, promovimi i aktiviteteve kulturore në zonat turistike, fuqizimi ekonomik i artizanëve përmes krijimit të mundësive të reja për shitje. Në këtë panair për herë të parë u ekspozuan edhe punime artizanale me material te riciklueshem si dhe artizanët punonin po këto materiale punime te ndryshme.

**23. Projekti “Historiku i Festivaleve Folklorike të Gjirokastrës**”, dokumentar. Aplikanti Valbona Zhupa, regjisore. Zhvillohet në Tiranë në periudhën Shkurt-Maj 2019. Qëllimi i projektit është dokumentimi i një prej pasurive me te rëndësishme të trashëgimisë kulturore jomateriale kombëtare, Festivaleve Folklorike të Gjirokastrës, me rastin e 60 vjetorit të themelimit të tij, për ta përshkruar si ngjarjen më madhore etnokulturore mbarëkombëtare të të gjitha trevave shqiptare. Ky dokumentar do t’i kushtohet folklorit gojor dhe muzikor, brezave të artisteve popullore, këngëtareve, valltarëve, rapsodëve, instrumentistëve, etj, që bartën, interpretuan, evoluan, trashëguan me pasion në keto 60 vjet të zhvillimit te ketij festivali. Gjithashtu do të promovojë edhe kostumet popullore tradicionale e autentike te përdorura ndër vite. Synon te promovoje kete aktivitet në vigjilje te shpalljes se edicionit te rradhes se tij dhe te zhvillimit te tij ne vitin 2020.

**24**. **Projekti “ Kryeveprat të isopolifonisë të masterizuara në cd”. Aplikues Dionis Brokaj**. Zhvillohet ne periudhen 1.02.2019-30.06.2019 në Tiranë. Projekti kërkon të dokumentojë një nga pasuritë më të rëndësishme të trashëgimisë sonë shpirtërore: isopolifonisë. Objektivi kryesor i projektit është krijimi i një materiali të përzgjedhur të grupeve më të famshme, interpretimi dhe masterizimi i tyre me qëllim promovimin e FFKGJ 2020. Gjithashtu cd me këngë isopolifonike do të shërbejë edhe si një dhuratë artistike nga Shqipëria, duke qenë se ispolifonia është e njohur tashmë si pasuri e UNESCO-s

**25. Projekti “Teknikat Artizanale Shqiptare te endjes dhe thurrjes”. Aplikanti Anila Zajmi dhe Shoqata e Stilisteve Shqiptarë.** Zhvillohet ne periudhen 15 shkurt-7dhjetor 2019, ne Tirane, Lezhe dhe Shkodër. Synimi i këtij projekti eshte promovimi i teknikave shqiptare te endjes dhe thurrjes artizanale, si pjese e trashëgimisë kulturore shqiptare, duke hulumtuar, ekspozuar, diskutuar me grupe te gjera te shoqërisë si dhe dhe prodhimi i mostrave më tipike të thurrjes. Prodhimi i ketyre mostrave tipike te thurrjes do te sjelle jo vetem kujtesen e prodhimit tradicional te trashëguar por edhe zhvillimin e ideve sipermarrese duke ndikuar ne pasurimin e ofertes turistike si dhe angazhimin e komunitetit per prodhimin artizanal te tyre. Projekti konsiston ne evidentimin e teknikave te endjes ne zonen e Lezhes dhe Shkodres dhe realizimin e objekteve dhe veshjeve me materiale te endura ne keto teknika me nje fryme bashkekohore dhe moderne.

**- Projekti “Shpirti i Ballkanit” Festivali Folklorik Ballkanik**, Korçë, 24-25 maj (297.000 lekë). Në këtë festival morën pjesë grupe popullore nga Greqia, Bullgaria, Kosova, Turqia, Maqedonia e Veriut dhe Shqipëria. **Morrën pjesë 200 artistë. 1000 spektatorë.**

**- Projekti Konkursi Kombëtar “Novelat Grafike Shqiptare”** edicioni 5-të, zhvillohet në Tiranë në periudhën maj-tetor 2019.

**- Projekti Konkursi për Logon e FFKGJ 2020**.

* **Projekte të Qendrën Kombëtare të Veprimtarive Folklorike:**
* **Projekti “Festivali Folklorik Popullor i Shoqatave Kulturore**”, u zhvillua në datat 18-19 prill në Sheshin kryesor të qytetit të Kavajës. Në këtë festival u përfshinë 300 artistë, bartës të folklorit nga 11 qytete të ndryshme të vendit të cilët mbajnë gjallë stilin e të kënduarit sipas traditës popullore, vallet e bukura e të larmishme, dhe lojën në instrumentet popullore. Përshëndeti këtë aktivitet Ansambli Gjilani nga Kosova. Gjithashtu gjatë ditëve të këtij festivali u organizuan edhe aktivitete të tjera shoqëruese, si një panair kulinarie me titull *“Prodhuar në Kavajë me zemër*” si dhe panairi i artizanatit ku përveç shumë objekteve u ekspozuan edhe poçet tradicionale prej balte, karakteristikë e zonës së Kavajës. Ky aktivitet u monitorua nga media lokale dhe u regjistrua nga RTSH. Gjithashtu ky aktivitet u pasqyrua edhe në rrjetet sociale. **Total : 300 artistë ( 78 gra), 15 artizanë, 1000 spektatorë.**
* **Projekti “Festivali Folklorik Tipologjik Kombëtar i Valles Popullore Burimore”,** u zhvillua në Sheshin kryesor të qytetit të Lushnjës, më23-24 maj. Morën pjesë 8 grupe konkurruese dhe 2 te ftuara **me gjithsej 250 artistë**. Grupet pjesëmarrëse ishin Grupi Folklorik “Petralba” Klos, Grupi “Tradita Folklorike Kozare” Kuçovë, Ansambli “Dropulli” i Dropullit, Ansambli “Ylber mbi Kala”, Vau Dejës, Grupi i Qëndrës Kulturore Dibër, Peshkopi, Grupi “As e madhe as e vogël”, Kolonjë, Grupi “10 Shqiponjat e Tërbaçit”, Vlorë, Ansambli “Sadi Halili”, Librazhd. Të ftuar ishin Grupi Folklorik “Avjerinos”, Janinë, Greqi dhe Shoqata Kulturore Artistike “Anamorava”, Viti, Kosovë.

Gjithashtu dhe një sërë aktivitetesh të raportuara nga institucionet e fushës në kuadër programit Edukimi përmes Kulturës, Takohemi për një libër, Arkeologu i Vogël, Miku i Monumentit. Aktivitete të zhvilluara nga IMK; QKIPK; Muzetë Kombëtarë; Parqet Arkeologjike; DRKK-të, në bashkëpunim me DAR në të gjithë vendin. Janë zhvilluar një sërë aktivitetesh me nxënësit e shkollave dhe pjesëmarrja e tyre ka qenë shumë e madhe, rreth 420 aktivitete me pjesëmarrje e 13,100 nxënësve.

* **Trashëgimia materiale e jomateriale e inventarizuar**

**Numër objektesh të regjistruara në databazën kombëtare të trashëgimisë kundrejt totalit;**

Qendra Kombëtare e Inventarizimit të Pasurive Kulturore në përmbushje të misionit të saj për dokumentimin e saktë shkencor të pasurive kulturore, inventarizimin, ruajtjen, katalogimin informatikë të trashëgimisë kulturore të popullit shqiptar në databazën kombëtare të pasurive kulturore, mbikëqyrjen dhe monitorimin e respektimit të të drejtave të pronësisë dhe të lëvizjes, me qëllim identifikimin, ruajtjen, studimin, botimin dhe promovimin e tyre, si dhe në zbatim të të gjitha akteve ligjore dhe nënligjore të lidhura me të, ka hartuar dhe realizuar “Planin Operacional” duke përcaktuar objektivat dhe produktet bazuar në tre shtylla kryesore:

1. Krijimi dhe përditësimi i Regjistrit Kombëtar të Pasurive Kulturore përmes Sistemit Informatik Kombëtar të Administrimit të Pasurive Kulturore
2. Kontrolli i lëvizjeve të pasurive kulturore, mbikëqyrja dhe monitorimi i respektimit të të drejtave të pronësisë
3. Administrimi i Bazës së të Dhënave të objekteve të humbura

Aktivitete të  organizuara nga institucioni për periudhën: **Janar-Gusht 2019.**

1. ***Regjistrimi në Bazën e të Dhënave Shtetërore,* “Regjistri Kombëtar i Pasurive Kulturore (RKPK)”, i krijuar me Vendim të Këshillit të Ministrave  Nr.278 dt.16.05.2018 “Për krijimin e bazës së të dhënave shtetërore”.**

* Periudha janar- Gusht 2019, janë regjistruar gjithsej  **56,671** objekte, nga të cilat:
* **55,347** Objekte në pronësi Shtetërore dhe
* **1324** Objekte në pronësi Private.
* Në Sistemin e ndërtuar për ***indeksimin e regjistrave themeltar të fondeve muzeore*** dhe ndërveprimin për hedhjen e të dhënave në Bazën e të Dhënave Shtetërore “Regjistri Kombëtar i Pasurive Kulturore (RKPK)”,  janë digjitalizuar 24 Regjistra themeltar të fondit të Muzeut Kombëtar të Fotografisë “MARUBI”, përgjatë periudhës Janar – Gusht 2019 janë përditësuar të dhënat për **6193** objekte pjesë e “Regjistrit Kombëtar të Pasurive Kulturore (RKPK)”.

1. **Monitorimi i lëvizjeve, Qarkullimi kombëtar / ndërkombëtar i objekteve (TRANSAKSIONE / LEJE).**

* Qendra Kombëtare e Inventarizimit të Pasurive Kulturore në zbatim të Ligjit nr.27/2018 “Për Trashëgimin Kulturore dhe Muzetë”, monitoron, regjistron, asiston në procedurat e ndryshme të qarkullimit kombëtar/ndërkombëtar të objekteve pjesë e pasurive kulturore,
* Përgjatë periudhës Janar-Gusht 2019, janë kryer procedurat e regjistrimit në RKPK të Transaksione/Leje për **2189** objekte pjesë e Pasurive Kulturore
* QKIPK përgjatë periudhës Janar – Gusht 2019 ka në proces ndjekjen e procedurave lidhur me:

1. **Praktika të ndjekura lidhur me Objekte pasuri kulturore të Sekuestruara nga Policia e Shtetit**

* Rishqyrtimi i procedurave të praktikës “Ikonat” në kuadër të kërkesës së Ministrisë së Kulturës të Republikës së Maqedonisë së Veriut për disa ikona që ndodhen në territorin e Republikës së Shqipërisë.
* Procedura me Prokurorinë pranë Gjykatës së Shkallës së Parë, Gjirokastër. (gjithsej 60 objekte etnografike).
* Procedura me Drejtorinë Vendore të Policisë Elbasan. (gjithsej 13 objekte të evidentuara edhe një grumbull me monedha).
* Monitorimi i procedurës së zhvendosjes së 264 objekteve arkeologjike të sekuestruara, në fondet e institutit të arkeologjisë, Parku Arkeologjik Apoloni.

1. **Projekte**

Ministria e Kulturës dhe Qendra Kombëtare e Inventarizimit të Pasurive Kulturore/IKRTK kanë fituar një projekt nga IPA Kombetar (Asistencë Teknike)  me titull “Building capabilities of the Albanian Public Administration on free movement and fight against illicit trafficking of Cultural goods” me një fond prej rreth 250,000 Euro i cili do te filloje implementimin brenda vitit 2019 dhe ne nje kohe zgjatje 2019-2020.

3.Programi ”ART DHE KULTURA”

Ky program ka qëllim edukimin, zhvillimin dhe promovimin e skenës artistike dhe vlerave kulturore kombëtare dhe ka objektiv rritjen e interesit të publikut ndaj programeve kulturore përmes përmirësimit të shërbimeve në infrastrukturë si dhe rritjen e cilësisë artistike.

Në lidhje me shpenzimet e këtij programi, konstatojmë planifikimin dhe realizimin e tyre si më poshtë:

në 000/lekë

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Gr.** | **Programi** | **Artikulli** | **Emertimi** | **Plani 8 mujorit 2019** | | **Realizimi 8 mujorit 2019** | | **Realizimi ne (%) i buxhetit 8 mujor ndaj planit 8 mujor** |
| **Ne mije leke** | **Struktuara ne %** | **Ne mije leke** | **Struktuara ne %** |
| 12 | 08230 | 600-601 | Shpenzime Personeli | 349,736 | 31.21% | 335,332 | 42.79% | 95.88% |
| 12 | 08230 | 602-606 | Shpenzime Korrente | 178,752 | 15.95% | 131,087 | 16.73% | 73.33% |
| 12 | 08230 | 230-231 | Shpenzime Kapitale | 591,933 | 52.83% | 317,197 | 40.48% | 53.59% |
|  |  | **Totali** |  | **1,120,421** | **100%** | **783,616** | **100%** | **69.94%** |

Nga të dhënat e tabelës së mësipërme konstatojmë se buxheti është realizuar në masën 69.94% ndaj planit për 8-mujorin e 2019. Shpenzimet për paga dhe sigurimet shoqërore zënë rreth 31 % të totalit dhe janë realizuar në masën 96 % ndaj planit për 8-mujorin e 2019. Shpenzimet korrente zënë rreth 16 % të totalit dhe janë realizuar në masën 73 % ndaj planit për 8-mujorin e 2019. Ndërsa shpenzimet kapitale zënë rreth 53 % të totalit dhe janë realizuar në masën 54 % ndaj planit për 8-mujorin e 2019.

Gjatë monitorimit 8 mujor Ministria e Kulturës ka evidentuar gjithashtu realizimin e qëllimeve, objektivave nëpërmjet treguesve të performancës të planifikuara nga ato të realizuara në fakt sikurse prezantohet në mënyrë të detajuar më poshtë:



Fondet buxhetore janë realizuar si më poshtë:

**Produkti: Investime të reja të skenave teatrore bashkëkohore**

Në lidhje me Investimet dhe ndërtime të reja të skenave bashkëkohore, rikonstruksione infrastrukturore në nivel qendror dhe vendor në institucionet e artit dhe kulturës si dhe hapësira të reja rikualifikimi;

- Rikonstruksioni i Teatrit të Operës dhe Baletit, në proces.

- Restaurimi, Rikonstruksioni dhe rehabilitimi i hapësirave në Muzeun Kombëtar të Arteve të Bukura (MKAB)-(Galeria Kombëtare e Arteve), në proces.

**Produkti : Veprimtari të realizuara me institucionet e art-kulturës**

Bazuar në objektivin 4 vjeçar të PBA, për rritjen e interesit të masave ndaj programeve kulturore dhe industrive krijuese duke përmirësuar shërbimet në infrastrukturë si dhe rritjen e cilësisë artistike, shprehemi për një trend rritës të këtyre aktiviteteve. Drejtoria, koordinon dhe përpunon të dhënat statistikore mujore, për nr. e premierave, shfaqjeve, projekteve, audiencës për këto institucione, të cilat i raporton edhe në rrugë zyrtare pranë KM dhe INSTAT. *Bashkëlidhur të dhënat statistikore të gjeneruara për 8 mujorin e parë, të vitit 2019.*

**Produkti : Veprimtari të realizuara me fondet e programit art-kulturë**

**“**Krijimtaria artistike dhe industritë kulturore”: Ky produkt vjen si rezultat i mbështetjes së projekteve në dy drejtime:

**Projekte me thirrje**: Për vitin 2019 janë vlerësuar dhe mbështetur nga Kolegjiumi, në përbërje të tij me titullar nga MK dhe ekspert të fushës, **rreth 110 projekte fituese** nga Ministria e Kulturës, mes 320 projekteve konkurruese në aplikim, me një vlerë Totale prej 51.360.000 lekë. Nga këto për programin Art-Kultura: Situacioni është, 62 projekte janë likuiduar në masën 60%; 40 projekte janë likuiduar në masën 100%; 8 projekte janë në fazë lidhjeje kontrate me MK.

**Projekte të Brendshme**: Drejtoria, ka udhëhequr dhe ka hartuar deri më tani, për 8 mujorin e parë, **21 praktika** - projekte të posaçme në kuadër të prioriteteve strategjike për Ministrinë e Kulturës si dhe kalendarëve dhe bashkëpunimit kulturor në nivel institucional dhe ndërinstitucional, si:

* Botim I librit “Historia e mendimit shqiptar**”-** Ndriçim Kulla, Qershor
* Shpallja e Fondit të Përkthimit nga Shqipja në Gjuhë të Huaj, Gusht
* Projekti “Fondi I Krijimtarisë Letrare për Fëmijë”, Korrik
* “Festivali i Bashtovës”, shtator 2019
* Projekti “Dy ditë në fshatin tim” në fshatin Kuç, qarku Vlorë, në datat 15 – 16 gusht 2019.
* Organizimi i Muajit të Muzikës” Qershor 2019, në kuadër të promovimit të Muzikës Shqiptare.
* Projekti: “Transition 2019, në datat 23 – 29 shtator 2019 në Tiranë.
* Projekti: “E Lucevan Le Stelle”, Koncert Recital i Tenorit Armaldo Kllogjeri, Tiranë, Maj 2019.
* Projektit “America The Beautiful”, Koncert Recital i Tenorit Kastriot Tusha, Tiranë, korrik 2019.
* Projekti “Trio Në 2 Ditë në Bjeshkë”, realizuar përgjatë Liqenit të Komanit dhe Bjeshkët e Valbonës në Shqipëri, 17-18 Gusht 2019.
* Dokumenti: “Pakti për studentët”

**1. Marrëveshje Kuadër** e lidhur ndërmjet palëve:

* + Ministria e Kulturës e Republikës së Shqipërisë
  + Ministria e Infrastrukturës dhe Energjisë e Republikës së Shqipërisë
  + Universiteti i Arteve në Tiranë
  + Agjencia Italiane e Bashkëpunimit për Zhvillim – Zyra Tiranë
  + Gazsjellësi Trans Adriatik AG, me objekt:

***“Kryerjen e Studimit të Fizibilitetit dhe projektin e zbatimit për Restaurimin dhe Rikonstruksionin e Sallës së Koncerteve në Universitetin e Arteve në Tiranë”.***

**2. Marrëveshje bashkëpunimi** me objekt: **“Implementimin e Dokumentit “Paktit për Universitetin”,**  ndërmjet;

* Galerisë Kombëtare tё Arteve
* Ministrisё sё Kulturёs
* Universitetit të Arteve

**3. Marrëveshje bashkëpunimi** ndërmjet;

* Qendrës Kombëtare të Kulturës për Fëmijë dhe Teatrit të Kukullave
* Ministrisё sё Kulturёs
* Universitetit të Arteve

**4. Marrëveshje bashkëpunimi** ndërmjet;

* Teatrit Kombёtar
* Ministrisё sё Kulturёs
* Universitetit të Arteve

**5. Marrëveshje bashkëpunimi** ndërmjet;

* Teatrit Kombëtar Eksperimental “Kujtim Spahivogli”
* Ministrisё sё Kulturёs
* Universitetit Të Arteve **“Implementimin e Dokumentit “Paktit për Universitetin”.**

**6. Marrëveshje bashkëpunimi** ndërmjet;

* Arkivit Qendror Shtetëror të Filmit
* Ministrisë sё Kulturës
* Universitetit të Arteve

Në kuadër të këtij dokumenti strategjik, Janë në proces nënshkrimi marrëveshje të tjera brenda vitit buxhetor 2019, me institucione si: **IMK, QKIPK, TKOBAP, CK**

**Produkt : Përfaqësime në programe dhe evenimente ndërkombëtare**

* Panairi I Librit “Leipzig 2019”, Mars
* Panairi I Librit “Torino 2019”, Maj
* Përfaqësimi i Shqipërisë në Edicionin e 58-të Bienales të Artit së Venecias, Itali, 11 Maj-24 Nëntor 2019.
* Përfaqësimi i filmit franko-shqiptar “The Van”, në Festivalin e Kanës, Canne, 23-26 Maj 2019”.
* Projekti: Pjesëmarrja e Artistit Erind Bajo, në Konkursin “Forum Gitarre Ëien 2019”, në Vjenë-Austri, në muajin Maj.
* Përfaqësimin ndërkombëtar, të shfaqjes artistike **“Unë kam gjithmonë një shami në xhepin tim”,** në Festivalin e kërcimit në Pekin, tetor 2019”.

**Duke ju falenderuar për mirëkuptimin,**